भाषा विज्ञान के आधार पर हिन्दी और उर्दू एक ही भाषा है। नस्तालीक़ लिपि में लिखी गई हिन्दी भाषा को उर्दू कहा जाता है। उर्दू का स्वतन्त्र व्याकरण नहीं है। उर्दू ज़बान हिन्द आर्य भाषा है। उर्दू भाषा हिन्दुस्तानी भाषा की एक मानकीकृत रूप मानी जाती है। उर्दू में संस्कृत के तत्सम शब्द न्यून हैं और अरबी-फ़ारसी और संस्कृत से तद्भव शब्द अधिक हैं। ये मुख्यतः दक्षिण एशिया में बोली जाती है। यह भारत की शासकीय भाषाओं में से एक है तथा पाकिस्तान की राष्ट्रभाषा है। इस के अतिरिक्त भारत के राज्य जम्मू और कश्मीर की मुख्य प्रशासनिक भाषा है। साथ ही तेलंगाना, दिल्ली, बिहार और उत्तर प्रदेश की अतिरिक्त शासकीयभाषा है।

'उर्दू' शब्द की व्युत्पत्ति
उर्दू नाम का प्रयोग सबसे पहले 1780 के आसपास कवि गुलाम हमदानी मुशाफी ने हिंदुस्तानी भाषा के लिए किया था। हालांकि उन्होंने ख़ुद भी भाषा को परिभाषित करने के लिए अपनी शायरी में हिंदवी शब्द का इस्तेमाल किया था। तुर्क भाषा में (ordu ओर्दू) का मतलब सेना होता है। 18वीं शताब्दी के अंत में, इसे ज़बाने उर्दूए मुअ़ल्ला زبانِ اُرْدُوئے مُعَلّٰی के नाम से जाना जाता था जिसका अर्थ है ऊंचे खेमे की भाषा। पहले इसे हिंदवी, हिंदी और हिंदोस्तानी के नाम से जाना जाता था।

13वीं शताब्दी से 19वीं शताब्दी के अंत तक आज के उर्दू भाषा को हिन्दी हिन्दवी, हिंदोस्तानी के नाम से जाना जाता था।

मुहम्मद हुसैन आज़ाद, उर्दू की उत्पत्ति ब्रजभाषा से मानते हैं। 'आबे हयात' में वे लिखते हैं कि 'हमारी ज़बान ब्रजभाषा से निकली है।'

साहित्य

उर्दू में साहित्य का प्राङ्गण विशाल है। अमीर खुसरो उर्दू के आद्यकाल के कवियों में एक हैं। उर्दू-साहित्य के इतिहासकार वली औरंगाबादी (रचनाकाल 1700 ई. के बाद) के द्वारा उर्दू साहित्य में क्रान्तिकारक रचनाओं का आरम्भ हुआ। शाहजहाँ ने अपनी राजधानी, आगरा के स्थान पर, दिल्ली बनाई और अपने नाम पर सन् 1648 ई. में शाहजहाँनाबाद वसाया, लालकिला बनाया। ऐसा प्रतीत होता है कि इसके पश्चात राजदरबारों में फ़ारसी के साथ-साथ 'ज़बान-ए-उर्दू-ए-मुअल्ला' में भी रचनाएँ तीव्र होने लगीं। यह प्रमाण मिलता है कि शाहजहाँ के समय में पण्डित चन्द्रभान (ब्राह्मण)ने बाज़ारों में बोली जाने वाली इस जनभाषा को आधार बनाकर रचनाएँ कीं। ये फ़ारसी लिपि जानते थे। अपनी रचनाओं को इन्होंने फ़ारसी लिपि में लिखा। धीरे-धीरे दिल्ली के शाहजहाँनाबाद की उर्दू-ए-मुअल्ला का महत्त्व बढ़ने लगा।

भले ही आज उर्दू को एक अलग ज़ुबान की हैसियत मिला, लेकिन मश्हूर उर्दु लेखक और कातिबों ने 19 वीं सदी की पहली कुच दशकों तक अपनी ज़ुबान को हिन्दी या हिन्दवी के रूप पर शनाख़त करते आये है।

जैसे ग़ुलाम हमदान मुस्हफ़ी ने अपनी एक शायरी में लिखा -

और शायर मीर तक़ी मीर ने कहा है:-

उन्होंने दूसरी और एक जगह में लिखा -

भाषा तथा लिपि का भेद रहा है क्योंकि राज्यसभाओं की भाषा फ़ारसी थी तथा लिपि भी फ़ारसी थी। उन्होंने अपनी रचनाओं को जनता तक पहुँचाने के लिए भाषा तो जनता की अपना ली, लेकिन उन्हें फ़ारसी लिपि में लिखते रहे।

व्याकरण  

उर्दू भाषा का व्याकरण पूर्णतः हिन्दी भाषा के व्याकरण जैसा है तथा यह अनेक भारतीय भाषाओं से मेल खाता है।

लिपि 

उर्दू नस्तालीक़ लिपि में लिखी जाती है, जो फ़ारसी-अरबी लिपि का एक रूप है। उर्दू दाएँ से बाएँ लिखी जाती है।

उर्दू की उपभाषाएँ

 रेख़्ता
 दक्खिनी

आधुनिक उर्दू

मातृभाषा के स्तर पर उर्दू बोलने वालों की संख्या 

 भारत - 5.07 करोड़ 
 पाकिस्तान - 1.87 करोड़
 बांग्लादेश - 6.5 लाख
 संयुक्त अरब अमीरात - 6 लाख
 ब्रिटेन - 4 लाख
 सऊदी अरब - 3.82 लाख
 कनाडा - 80895
 क़तर - 15000
 फ़्रांस - 15 000

इन्हें भी देखें 
 उर्दू आन्दोलन
 हिन्दी–उर्दू विवाद
 खड़ीबोली
 हिन्दुस्तानी भाषा
 मतरुकात
 उर्दू साहित्य

सन्दर्भ

बाहरी कड़ियाँ 
 "एक पृष्ठ में उर्दू पढ़ना सीखें"  - हिन्दी मातृभाषियों के लिए एक पृष्ठ का लेख, जिसमें उर्दू लिखने-पढ़ने के नियम दिये गये हैं
 उर्दू-हिन्दी शब्दकोश - यहाँ उर्दू शब्द और उनके अर्थ देवनागरी लिपि में दिये गये हैं।
 उर्दू-हिन्दी कोश (गूगल पुस्तक ; लेखक - बदरीनाथ कपूर)
Views on the issue of national language in Pakistan
 भाषायी अस्मिता और हिन्दी (गूगल पुस्तक; लेखक - डॉ रवीन्द्रनाथ श्रीवास्तव)
 भारतेन्दु हरिश्चन्द्र और हिन्दी नवजागरण की समस्यायें (गूगल पुस्तक ; लेखक - डॉ रामविलास शर्मा)
 उर्दू साहित्य कोश (गूगल पुस्तक ; लेखिका कमला नसीम)

 
भारत की भाषाएँ
[[श्रेणी:हिन्द-आर्य भाषाwgr
एँ]]
पाकिस्तान की भाषाएँ hu tu